GCAP ลุยเพิ่มทุนขาย RO สัดส่วน 2:1 หุ้นละ 2 บ.ขึ้น XR 12 พ.ย.61
GCAP ลุยเพิ่มทุนขาย RO สัดส่วน 2:1 หุ้นละ 2 บ.ขึ้น XR 12 พ.ย.61 เคาะวันจองซื้อ 27 พ.ย.-3 ธ.ค.61
18 ก.ย. 2561

บริษัท จี แคปปิตอล จำกัด (มหาชน) หรือ GCAP เปิดเผยว่า ที่ประชุมคณะกรรมการบริษัทฯ เมื่อวันที่ 14 ก.ย.2561 มีมติการเพิ่มทุนแบบกำหนดวัตถุประสงค์ในการใช้เงินทุน จำนวน 100 ล้านหุ้น มูลค่าที่ตราไว้ 0.50 บาท จัดสรรให้ผู้ถือหุ้นเดิมของบริษัท ตามสัดส่วนการถือหุ้น (Rights Offering) อัตราส่วน 2 หุ้นเดิม : 1 หุ้นใหม่ ราคาจองซื้อ 2.00 บาทต่อหุ้น
โดยกำหนดวันจองซื้อและชำระค่าหุ้น วันที่ 27 พ.ย. 2561 ถึงวันที่ 3 ธ.ค. 2561 และวันกำหนดรายชื่อผู้ถือหุ้นที่ได้รับสิทธิจองซื้อหุ้นเพิ่มทุน (Record date) 13 พ.ย. 2561 ส่วนวันที่ไม่ได้รับสิทธิจองซื้อหุ้นเพิ่มทุน (XR) 12 พ.ย. 2561
พร้อมกำหนดการประชุมวิสามัญผู้ถือหุ้น 6 พ.ย. 2561 และวันกำหนดรายชื่อผู้มีสิทธิเข้าร่วมประชุม (Record date) 3 ต.ค. 2561 และวันที่ไม่ได้รับสิทธิเข้าประชุม  2 ต.ค. 2561